

**REPUBLIKA HRVATSKA**

**KRAPINSKO – ZAGORSKA ŽUPANIJA**

**GRAD ZLATAR**

**GRADSKO VIJEĆE**

KLASA: 024-02/25-01/03

URBROJ: 2140-07-01-25-2

Zlatar, 21. ožujka.2025.

**ZAPISNIK**

30. sjednice Gradskog vijeća Grada Zlatara održane 20. ožujka 2025. godine u Gradskoj vijećnici Grada Zlatara, Park hrvatske mladeži 2, Zlatar.

Početak u 19,00 sati.

NAZOČNI:

1. Vijećnici: Danijela Findak, Damir Bručić, Mirjana Bajzek, Ivona Bingula, Nikolina Puklin, , Tihomir Pazman, Juraj Žerjavić, Božidar Hanžek, .
2. Ostali:

* Jasenka Auguštan-Pentek, gradonačelnica Grada Zlatara
* Mladen Krušelj, pročelnik Jedinstvenog upravnog odjela
* Službenici Jedinstvenog upravnog odjela: Monika Švenda, Mateja Stažnik, Mirela Škuranec Lesičar, Nadan Plačko, Maja Šimunić (zapisničarka),
* Jan Pukljak, student
* Sabina Pušec, novinarka Zagorskog lista
* Mirjana Bukal, novinarka Radio Zlatara

ODSUTNI VIJEĆNICI: Ivana Parlov Roksandić, Srećko Pozaić, Matija Ožvald, Valentino Lisek,, Juraj Žerjavić

Sjednicu vodi predsjednica Gradskog vijeća Danijela Findak, pozdravlja prisutne i otvara 30. sjednicu Gradskog vijeća Grada Zlatara. Konstatira kako je na sjednici prisutno ukupno 8 od 13 vijećnika, kako se mogu donositi pravovaljane odluke te da su vijećnicima uredno dostavljeni svi materijali za sjednicu vijeća po točkama predloženog dnevnog reda.

Predsjednica daje na glasanje sljedeći :

**D N E V N I R E D**

1. Usvajanje zapisnika 29. sjednice Gradskog vijeća,

2. Izvješće o radu Vatrogasne zajednice Grada Zlatara i DVD-a Zlatar, Donja Batina i Belec za 2024. godinu,

3. Izvješće o radu Zagorske javne vatrogasne postrojbe za 2024. godinu,

4. Donošenje Godišnjeg izvještaja o izvršenju Proračuna Grada Zlatara za 2024. godinu,

5. Izvješća o realizaciji programa javnih potreba Grada Zlatara u 2024. godini:

* Izvješće o izvršenju Programa održavanja komunalne infrastrukture,
* Izvješće o izvršenju Programa gradnje komunalne infrastrukture,
* Izvješće o izvršenju Programu javnih potreba u kulturi,
* Izvješće o izvršenju Programu socijalne skrbi Grada Zlatara,
* Izvješće o izvršenju Programu javnih potreba u sportu,
* Izvješće o izvršenju Programu utroška sredstava šumskog doprinosa,
* Izvješće o izvršenju Programu utroška sredstava od prodaje stanova na kojima postoji stanarsko pravo,
* Izvješće o izvršenju Programu utroška sredstava od naknada za zadržavanje nezakonito izgrađenih zgrada u prostoru,
* Izvješće o izvršenju Programu utroška sredstava spomeničke rente,
* Izvješće o izvršenju Programa gradnje građevina za gospodarenje komunalnim otpadom,
* Izvješće o izvršenju Programa korištenja sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom,

6. Donošenje II. izmjene i dopune Plana nabave za 2025. godinu,

7. Donošenje Zaključka o dodjeli javnih priznanja Grada Zlatara za 2025. godinu,

8. Donošenje Odluke o izmjenama i dopunama Odluke o socijalnoj skrbi Grada Zlatara,

9. Donošenje Odluke o donošenju Programa za mlade Grada Zlatara od 2025. do 2029. godine,

10. Izvješće o provođenju humanitarne akcije „Velikim srcem za topli dom“,

11. Donošenje Odluke o uvođenju riznice Grada Zlatara,

12. Pitanja i prijedlozi.

Prije glasanja za dnevni red, vijećnik Tihomir Pazman predložio je odavanje počasti poginulim mladim ljudima u Makedoniji minutom šutnje. Nakon održavanja minute šutnje, predsjednica daje na glasanje predloženi dnevni red.

Od 8 prisutnih vijećnika, , 8 je glasovalo „ZA“ i 0 „PROTIV“ te je dnevni red jednoglasno prihvaćen.

**Točka 1.**

Predsjednica Danijela Findak otvara raspravu o točki usvajanje zapisnika 29. sjednice Gradskog vijeća.

Pitanja ni primjedbi nije bilo pa je predsjednica dala točku 1. na glasanje.

Od 8 prisutnih vijećnika, 8 je glasovalo „ZA“, i 0 „SUZDRŽAN“ te je Gradsko vijeće jednoglasno usvojilo Zapisnik 29. sjednice Gradskog vijeća.

**Točka 2.**

Predsjednica Danijela Findak otvara raspravu o točki Izvješće o radu Vatrogasne zajednice Grada Zlatara i DVD-a Zlatar, Donja Batina i Belec za 2024. godinu.

Vijećnik Davor Kljak dodaje kako nisu prisutni predstavnici DVD-ova pa nije prikladno postavljati pitanja. Daljnje rasprave nije bilo pa je predsjednica dala točku na glasanje.

Od 8 prisutnih vijećnika, 8 je glasovalo „ZA“, i 0 „SUZDRŽAN“ te je Gradsko vijeće

donijelo Zaključak o prihvaćanju godišnjeg izvješća o utrošku financijskih sredstava te izvješće o radu Vatrogasne zajednice Grada Zlatara, Dobrovoljnog vatrogasnog društva Zlatar, Dobrovoljnog vatrogasnog društva Zlatar, Dobrovoljnog vatrogasnog društva Donja Batina i Dobrovoljnog vatrogasnog društva Belec za 2024. godinu.

**Točka 3.**

Predsjednica Danijela Findak otvara raspravu o točki Izvješće o radu Zagorske javne vatrogasne postrojbe za 2024. godinu.

Gradonačelnica govori kako je održano par sastanaka sa Zagorskom javnom vatrogasnom postrojbom i da Grad Zlatar izdvaja dodatna sredstva za njihovo financiranje zato što se ne mogu financirati iz obveznih izdvajanja nego su im potrebna dodatna sredstva.

Daljnje rasprave ni pitanja nije bilo pa je predsjednica dala točku na glasanje.

Od 8 prisutnih vijećnika, 8 je glasovalo „ZA“, i 0 „SUZDRŽAN“ te je Gradsko vijeće

donijelo Zaključak o prihvaćanju Izvješća o radu Zagorske javne vatrogasne postrojbe za 2024. godinu.

**Točka 4.**

Predsjednica Danijela Findak otvara raspravu o točki donošenje Godišnjeg izvještaja o izvršenju Proračuna Grada Zlatara za 2024. godinu.

Gradonačelnica govori da je krajem godine prezentiran proračun Grada i kako je ovo prikaz njegovog izvršenja.

Rasprave ni pitanja nije bilo pa je predsjednica dala točku na glasanje.

Od 8 prisutnih vijećnika, 8 je glasovalo „ZA“, i 0 „SUZDRŽAN“ te je Gradsko vijeće donijelo Zaključak o primanju na znanje Izvješća o radu Pučkog otvorenog učilišta dr. Jurja Žerjavića za 2024. godinu.

**Točka 5.**

Predsjednica Danijela Findak otvara raspravu o točki donošenje Izvješća o realizaciji programa javnih potreba Grada Zlatara u 2024. godini:

Nije bilo pitanja ni rasprave pa je predsjednica dala točku na glasanje.

Od 8 prisutnih vijećnika, 8 je glasovalo „ZA“, i 0 „SUZDRŽAN“ te je Gradsko vijeće donijelo Izvješće o izvršenju Programa održavanja komunalne infrastrukture, Izvješće o izvršenju Programa gradnje komunalne infrastrukture, Izvješće o izvršenju Programu javnih potreba u kulturi, Izvješće o izvršenju Programu socijalne skrbi Grada Zlatara, Izvješće o izvršenju Programu javnih potreba u sportu, Izvješće o izvršenju Programu utroška sredstava šumskog doprinosa, Izvješće o izvršenju Programu utroška sredstava od prodaje stanova na kojima postoji stanarsko pravo, Izvješće o izvršenju Programu utroška sredstava od naknada za zadržavanje nezakonito izgrađenih zgrada u prostoru, Izvješće o izvršenju Programu utroška sredstava spomeničke rente, Izvješće o izvršenju Programa gradnje građevina za gospodarenje komunalnim otpadom, Izvješće o izvršenju Programa korištenja sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom.

**Točka 6.**

Predsjednica Danijela Findak otvara raspravu o točki Donošenje II. izmjene i dopune Plana nabave za 2025. godinu.

Gradonačelnica daje pojašnjenje točke govoreći da su u izmjenu plana nabave dodana stavka Sanacija mosta u Juranščini . Nije bilo pitanja ni rasprave pa je predsjednica dala točku na glasanje.

Od 8 prisutnih vijećnika, 8 je glasovalo „ZA“, i 0 „SUZDRŽAN“ te je Gradsko vijeće donijelo II. izmjene i dopune Plana nabave za 2025. godinu.

**Točka 7.**

Predsjednica Danijela Findak otvara raspravu o točki donošenje Zaključka o dodjeli javnih priznanja Grada Zlatara za 2025. godinu.

Gradonačelnica daje pojašnjenje prijedloga odluke govoreći kako su stigli prijedlozi za dodjelu priznanja i da su dva prijedloga odbijena zbog toga što su predlagatelji anonimni, a isto tako nije opravdanje za dodjelu to što je netko član vijeća od 2013. godine zato što takvih osoba ima više pa ne bi bilo pravedno da se dodijeli priznanje samo jednome. Isto tako dodaje da je predloženo da plaketu Grada Zlatara dobiju Dragutin Hanžek za dugogodišnji doprinos razvoju planinarstva u Gradu Zlataru, a koji je dobio priznanje u kategoriji Najbolji domaćin planinarske kuće , Jasminka Krušelj koja iznimno doprinosu kulturnom i glazbenom životu Grada Zlatara kao voditeljica više glazbenih sekcija u Gradu Zlataru, a diplomu dobivaju Mislav Sviben koji svojim radom doprinosi očuvanju glazbene tradicije i poticanju mladih ljudi na bavljenje glazbom kao voditelj harmonikaško-gitarističkog orkestra, Antonija Furda Mikulčić za dugogodišnji predan rad u Belečkim mažoretkinjama, Ana Kudelić koja je kao dugogodišnja članica Udruge žena i posljednjih 8 godina je obavljala ulogu predsjednice udruge, Belečke mažoretkinje za 20 godina uspješnog rada i Đurđa Drašić za sudjelovanje u aktivnostima i događanjima u sklopu održavanja manifestacija u Zlataru

Pitanja ni rasprave nije bilo pa je predsjednica dala točku na glasanje.

Od 8 prisutnih vijećnika, 8 je glasovalo „ZA“, i 0 „SUZDRŽAN“ te je Gradsko vijeće donijelo Zaključak o dodjeli javnih priznanja Grada Zlatara za 2025. godinu.

**Točka 8.**

Predsjednica Danijela Findak otvara raspravu o točki donošenje Odluke o izmjenama i dopunama Odluke o socijalnoj skrbi Grada Zlatara.

Rasprave ni pitanja nije bilo pa predsjednica dala točku 8. na glasanje.

Gradonačelnica daje pojašnjenje odluke govoreći da je prijedlog odluke bio na savjetovanju i da je od zadnjeg povećanja subvencije troškova za novorođenu djecu prošlo dosta vremena, a sukladno inflaciji i povećanju troškova, bilo je potrebno donijeti navedenu odluku kako bi se naknadama olakšalo roditeljima novorođene djece.

Pitanja ni rasprave nije bilo pa je predsjednica dala točku na glasanje.

Od 8 prisutnih vijećnika, 8 je glasovalo „ZA“, i 0 „SUZDRŽAN“ te je Gradsko vijeće donijelo Odluku o izmjenama i dopunama Odluke o socijalnoj skrbi Grada Zlatara.

**Točka 9.**

Predsjednica Danijela Findak otvara raspravu o točki Donošenje Odluke o donošenju Programa za mlade Grada Zlatara od 2025. do 2029. godine.

Gradonačelnica daje pojašnjenje odluke govoreći da se Grad Zlatar uključio početkom 2024. u projekt Europe Goes Local, a svrha kojega je poboljšanje uvjeta mladih kroz podršku organizacijama za rad s mladima ili kroz samostalne aktivnosti. Grad Zlatar je osnovao odbor za mlade u koji se uključio veći broj mladih ljudi što je vrlo pohvalno. Govori da je odluka bila na savjetovanju i tokom trajanja javnog savjetovanja nisu zaprimljeni prijedlozi i komentari na predloženi program.

Daljnje rasprave ni pitanja nije bilo pa je predsjednica dala točku na glasovanje.

Od 8 prisutnih vijećnika, 8 je glasovalo „ZA“, i 0 „SUZDRŽAN“ te je Gradsko vijeće donijelo Odluku o donošenju Programa za mlade Grada Zlatara od 2025. do 2029. godine.

**Točka 10.**

Predsjednica Danijela Findak otvara raspravu o točki Izvješće o provođenju humanitarne akcije „Velikim srcem za topli dom“,

Gradonačelnica napominje kako je službenica Monika Švenda pribavila svu potrebnu dokumentaciju i pobrojala sve donacije u toku provođenja akcije te je sukladno tome izrađeno Izvješće o provedbi humanitarne akcije „Velikim srcem za topli dom. “

Pitanja i rasprave nije bilo pa je predsjednica dala točku na glasanje.

Od 8 prisutnih vijećnika, 8 je glasovalo „ZA“, i 0 „SUZDRŽAN“ te je Gradsko vijeće donijelo Zaključak o primanju na znanje Izvješća o provedbi humanitarne akcije „Velikim srcem za topli dom.

“

**Točka 11.**

Predsjednica Danijela Findak otvara raspravu o točki donošenje Odluke o uvođenju riznice Grada Zlatara.

Gradonačelnica daje pojašnjenje govoreći da se ovom odlukom predlaže uvođenje riznice za sve proračunske korisnike Grada Zlatara koji su s danom 31.12.2025. dužni zatvoriti svoje račune te uplatiti sredstva u Proračun Grada Zlatara.

Pitanja i rasprave nije bilo pa je predsjednica dala točku na glasanje. Od 8 prisutnih vijećnika, 8 je glasovalo „ZA“, i 0 „SUZDRŽAN“ te je Gradsko vijeće donijelo Odluku o uvođenju riznice Grada Zlatara.

**Točka 12.**

Predsjednica Danijela Findak otvara raspravu o točki Pitanja i prijedlozi.

Vijećnik Tihomir Pazman daje pohvalu ravnateljici POU dr. Jurja Žerjavića Zlatar Gordanu Valjak za organizaciju tokom predstave Rulet u Sokolani. Isto tako se zahvaljuje na postavljenoj lampi u Ulici Gradec i šodranje i popravak ulice. Vijećnik daje prijedlog da se održi dežurstvo vatrogasaca u Sokolani prilikom velikih događanja i okupljanja ljudi kako bi isti preuzeli kontrolu u slučaju nekog nesretnog slučaja.

Gradonačelnica mu se zahvaljuje na prijedlogu te govori kako će isti biti uvažen.

Vijećnik Davor Kljak govori kako je prijedlog dobar, ali da je potrebno napraviti sigurnosne provjere od stručnih službi o vrsti i načinu dežurstava i kontroli.

Vijećnik Tihomir Pazman govori da ima više upita od ljudi zašto se smanjene freske u Sokolani.

Gradonačelnica mu govori da nisu smanjene, već su restaurirane od strane konzervatora.

Vijećnik Tihomir Pazman postavlja pitanje postoji li mogućnost izrade parkinga kod groblja u Zlataru obzirom da je ovaj parking premali.

Gradonačelnica mu govori kako za sada nema parcele za prodaju i izradu parkinga.

Vijećnik Božidar Hanžek postavlja pitanje u kojoj je fazi postupak prodaje zemljišta od Trgonoma.

Gradonačelnica mu govori da je procjembeni elaborat poslan na Županijsko povjerenstvo za procjenu i da se čeka odgovor s njihove strane.

Vijećnik Božidar Hanžek postavlja pitanje u kojoj je fazi postupak prodaje zemljišta u stečaju u Kaštelu za koje je donijeta odluka od strane vijeća.

Gradonačelnica mu odgovara da još uvijek nema nikakvih informacija.

Vijećnik Božidar Hanžek postavlja pitanje o prodaji zgrada i zemljišta od Končara, zna li se tko je pravi vlasnik i na koji način se odvija prodaja te što će se raditi na tom prostoru.

Gradonačelnica mu odgovara da se radi o stambeno poslovnoj zoni prema prostornom planu i sukladno tome će se na istome odvijati gradnja i poslovanje.

Vijećnik Božidar Hanžek postavlja pitanje kad će biti završeni radovi na državnoj cesti prema Zlatar Bistrici.

Gradonačelnica mu odgovara da je rok za završetak radova 4. rujan ove godine.

Vijećnik Božidar Hanžek postavlja pitanje o postavljanju lampi u Repnom i napominje da jedna lampa nije postavljena prema odvojku Bručići.

Gradonačelnica mu odgovara da će se isto provjeriti i napraviti izmještanje ako će za to biti potrebe.

Vijećnik Tihomir Pazman napominje da se za sljedeće događanje u Sokolani moraju otvoriti bočna vrata i osigurati lakši izlazak ljudi iz dvorane.

Gradonačelnica prihvaća navedeni prijedlog i isto tako najavljuje još jednu sjednicu Gradskog vijeća zbog otvorenja natječaja LAG-a i hitnog postupka donošenja odluke zbog prijave na natječaj. Isto tako najavljuje svečanu sjednicu povodom dana grada koja će se održati 26. travnja u jutarnjem terminu, a istog dana u poslijepodnevnom terminu će se održati manifestacija Babičini kolači na tržnici u Zlataru. Najavljuje događaje uz obilježavanje dana grada: koncerte, predstave i druženje građana u parku predviđeno za 27. travnja. Predstavlja vijećnicima Nadana Plačka, zaposlenog na mjestu pravnika u Jedinstvenom upravnom odjelu Grada Zlatara.

Vijećnik Božidar Hanžek postavlja pitanje o isplati uskrsnice umirovljenicima.

Gradonačelnica mu govori da će biti isplate i da je odluka u postupku donošenja sukladno odlukama od strane ostalih jedinica lokalne samouprave.

Daljnje rasprave nije bilo pa je predsjednica je zaključila sjednicu u 19.48 sati.

ZAPISNIČAR PREDSJEDNICA GRADSKOG VIJEĆA:

Maja Šimunić Danijela Findak